32011D0176
L 076/99
SLUŽBENI LIST EUROPSKE UNIJE
ODLUKA KOMISIJE
od 21. ožujka 2011.
o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta
(priopćena pod brojem dokumenta C(2011) 1754)
(Tekst značajan za EGP)
(2011/176/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 13.,
budući da:
(1)
Odlukom 2006/502/EZ (2) od država članica zahtijeva se poduzimanje mjera kojima se osigurava stavljanje na tržište upaljača sigurnih za djecu i zabranjuje stavljanje na tržište upaljača-noviteta.
(2)
Odluka 2006/502/EZ usvojena je u skladu s odredbama članka 13. Direktive 2001/95/EZ, koja ograničava važenje odluke na razdoblje od najviše 1 godine, ali dopušta njezino produljenje na dodatna razdoblja koja ne smiju biti duža od 1 godine.
(3)
Odluka 2006/502/EZ izmijenjena je četiri puta, prvi put Odlukom Komisije 2007/231/EZ (3), kojom je važenje odluke produženo do 11. svibnja 2008., drugi put Odlukom Komisije 2008/322/EZ (4), kojom je važenje odluke produženo do 11. svibnja 2009., treći put odlukom Komisije 2009/298/EZ (5), kojom je važenje odluke produženo do 11. svibnja 2010. i četvrti put odlukom Komisije 2010/157/EU (6), kojom je važenje odluke produženo za dodatnu godinu do 11. svibnja 2011.
(4)
Ako se ne donesu druge odgovarajuće mjere koje se odnose na sigurnost upaljača za djecu, nužno je produžiti važenje Odluke 2006/502/EZ za slijedećih 12 mjeseci.
(5)
Odluku 2006/502/EZ treba stoga izmijeniti na odgovarajući način.
(6)
Mjere predviđene ovom odlukom u skladu su s mišljenjem odbora koji je osnovan Direktivom 2001/95/EZ,
DONIJELA JE OVU ODLUKU:
Članak 1.
U članku 6. Odluke 2006/502/EZ stavak 2. zamjenjuje se sljedećim:
„2. Ova se Odluka primjenjuje do 11. svibnja 2012.”
Članak 2.
Države članice poduzimaju mjere potrebne za usklađivanje s ovom Odlukom najkasnije do 11. svibnja 2011. i objavljuju ih. One o tome odmah obavješćuju Komisiju.
Članak 3.
Ova je Odluka upućena državama članicama.
Sastavljeno u Bruxellesu 21. ožujka 2011.